দেওবাৰে পুৱা হিমবাহ খহি পৰাৰ ফলত উত্তৰাখণ্ডত সৃষ্টি হোৱা মহাপ্ৰলয়ত সন্ধানহীন হৈ পৰা প্ৰায় ১৭০ গৰাকী লোকৰ কোনো সন্ধান এতিয়ালৈকে পোৱা হোৱা নাই।
সমগ্ৰ অঞ্চলটোতে বায়ুসেনা, এনডিআৰএফ, এছডিআৰএফ, আইটিবিপি আদি বাহিনীয়ে উদ্ধাৰ অভিয়ান চলাই আছে যদিও নতুনকৈ কোনো লোকক আহত অথবা মৃত অৱস্থাত উদ্ধাৰ কৰিবলৈ সক্ষম হোৱা নাই।
যোৱা নিশালৈকে উত্তৰাখণ্ডত মহাপ্ৰলয়ৰ পিছৰে পৰা সন্ধানহীন হৈ থকা ১০ জন লোকৰ মৃতদেহ উদ্ধাৰ কৰিব পৰা গৈছে।
কেন্দ্ৰীয় চৰকাৰে ৰাষ্ট্ৰীয় দুৰ্যোগ প্ৰশমণ পুঁজিৰ পৰা নিহতসকলৰ পৰিয়ালকলৈ ২ লাখকৈ টকাৰ আৰ্থিক সাহায্য প্ৰদান কৰা হ'ব বুলি ঘোষণা কৰিছে।
উত্তৰাখণ্ড চৰকাৰে ইতিমধ্যে 1070, 1905 আৰু 9557444486 নম্বৰৰ হেল্পলাইন মুকলি কৰিছে।প্ৰাকৃতিক দুৰ্যোগৰ পিছৰে পৰা সন্ধানহীন হৈ থকা অসমৰ কামপুৰৰ দুই ভাতৃ ক্ৰমে অমৰজ্যোতি দাস আৰু কমল দাসৰো এতিয়ালৈকে কোনো সন্ধান পোৱা হোৱা নাই।
